**Ministru kabineta noteikumu projekta**

**“Grozījumi Ministru kabineta 2013. gada 17. septembra noteikumos Nr. 880 „Lauksaimniecības datu centra publisko maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir aktualizēt un precizēt datu centrā sniegto pakalpojumu veidus, mainīt sniegto pakalpojumu cenas un papildināt ar jauniem pakalpojumiem, tā uzlabojot sniegto pakalpojumu kvalitāti un veicinot savstarpēju sadarbību starp datu centru un to klientiem. Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 17. septembra noteikumi Nr. 880 „Lauksaimniecības datu centra publisko maksas pakalpojumu cenrādis” (turpmāk – noteikumi Nr.880), kas nosaka Lauksaimniecības datu centra (turpmāk – datu centrs) sniegto maksas pakalpojumu cenrādi.Zemkopības ministrija ir sagatavojusi Ministru kabineta noteikumu projektu „Grozījumi Ministru kabineta 2013.gada 17.septembra noteikumos Nr.880 „Lauksaimniecības datu centra publisko maksas pakalpojumu cenrādis”” (turpmāk –noteikumu projekts), jo ir palielinājušās pakalpojumu tiešās un netiešās izmaksas un citu iestāžu izmaksas, piemēram, no 2020. gada 1.janvāra ir mainījušies Latvijas pasta pakalpojumu izcenojumi. Tādējādi noteikumos Nr.880 tiek mainītas sniegto pakalpojumu cenas, precizēti pielikumā ietverto pakalpojumu veidu nosaukumi un tas papildināts ar diviem jauniem pakalpojumiem – “ievesto vaislas dzīvnieku un to vaislas materiāla datu reģistrēšana” un “datu sagatavošana no datubāzes un nosūtīšana uz e-pastu vai kopēšana datu nesējos”, ņemot vērā datu centra klientu vēlmes reģistrēt un saņemt dažāda veida informāciju no valstī vienotas informācijas sistēmas “Lauksaimniecības datu centra informācijas sistēma” (turpmāk – datubāze) izziņas vai izdrukas veidā vai cita veida datu nesējos. Atbilstoši Ministru kabineta 2013. gada 26. marta noteikumu Nr.161 “Noteikumi par vienoto zemkopības nozares informācijas sistēmu” 2.4. apakšpunktam un Valsts informāciju sistēmu likuma 7. panta otrajai daļai valstī vienotas informācijas sistēmas “Lauksaimniecības datu centra informācijas sistēma” pārzinis un turētājs ir datu centrs un valsts informācijas sistēmas tiek uzturētas no gadskārtējā valsts budžeta līdzekļiem. Datu centrs kopā ar ZM ir izvērtējis iespēju sistēmas uzturēšanai izmantot VESPC sniegtos pakalpojumus un pašlaik nodrošina datubāzes kopijas glabāšanu VESPC, bet aprēķini liecina, ka Lauksaimniecības datu centrs var uzturēt savu sistēmu ar lētākiem resursiem nekā nodot to pakalpojumā VESPC.Noteikumu projekta mērķis ir aktualizēt un precizēt datu centrā sniegto pakalpojumu veidus, mainīt sniegto pakalpojumu cenas un papildināt ar jauniem pakalpojumiem, tā uzlabojot sniegto pakalpojumu kvalitāti un veicinot savstarpēju sadarbību starp datu centru un to klientiem. Noteikumu Nr. 880 pielikuma 1.1., 1.3.1., 1.3.2. 1.3.3., 1.6. un 2.1.apakšpunkts paredz palielināt pakalpojuma cenu, jo laikā no 2013. līdz 2019.gadam ir palielinājušies izdevumi par komunālajiem pakalpojumiem, īri un nomu, kā arī ievērojami lielāki ir izdevumi par IT pakalpojumiem, datubāzes uzturēšanu un tās attīstību (nepieciešami ieguldījumi programmatūras attīstībā, papildinot tās ar jaunām programmām), kā arī ir ieviesti jauni Latvijas pasta tarifi, kas nosaka pakalpojumu izmaksu palielināšanu. Skatīt noteikumu projekta 1., 2., 3. un 5.punktu. Noteikumu projekta 1.punkta 1.1.apakšpunktā ir palielināta cena par liellopa pases sagatavošanu un izsniegšanu dzīvnieka eksportam normatīvajos aktos noteiktajā termiņā, jo ir uzlabotas pasu izdrukas programmas un palielinājušies tipogrāfijas izdevumi, kas veido lielākas izmaksas šī pakalpojuma nodrošināšanai.Noteikumu projekta 2.punkta 1.3.1., 1.3.2. un 1.3.3.apakšpunktā norādītie pakalpojumi papildināti ar iespēju zirga identifikācijas dokumentu (zirga pasi) dzīvnieka īpašniekam nosūtīt arī pa pastu. Tā kā tam tiek izmantoti Latvijas pasta pakalpojumi, esošo pakalpojumu izmaksas tiek pārrēķinātas un precizētas saskaņā ar Latvijas pasta noteiktiem tarifiem. Projekta 1.un 2. punktā minētie pakalpojumi nebūs pieejami elektroniski, jo saskaņā ar [Komisijas 2004. gada 29. aprīļa Regulas (EK) Nr.911/2004, ar ko īsteno Eiropas Parlamenta un Padomes Regulu (EK) Nr. 1760/2000 attiecībā uz krotālijām, pasēm un saimniecības reģistriem](http://eur-lex.europa.eu/legal-content/LV/TXT/PDF/?uri=CELEX:32004R0911&from=LV), prasībām, pārvietojot liellopu ārpus Latvijas teritorijas, liellopam tiek izsniegta liellopa pase, un saskaņā ar Komisijas 2015. gada 17. februāra Īstenošanas regulas (ES) 2015/262, ar ko saskaņā ar Padomes Direktīvu [90/427/EEK](http://eur-lex.europa.eu/eli/dir/1990/427/oj/?locale=LV) un [2009/156/EK](http://eur-lex.europa.eu/eli/dir/2009/156/oj/?locale=LV) nosaka zirgu dzimtas dzīvnieku identifikācijas metožu noteikumus (Zirgu dzimtas dzīvnieku pasu regula), prasībām zirgu dzimtas dzīvniekiem, tos pārvietojot gan Latvijas teritorijā, gan ārpus, līdzi tiek nodrošināta zirga pase.Noteikumu projekta 3.punkta 1.6.apakšpunktā minētā pakalpojuma cena tika aprēķināta, ņemot vērā pakalpojuma tiešo un netiešo izmaksu palielinājumu, kā arī izanalizējot situāciju laikā no 2016.gada, kad noteikumu Nr. 880 pielikuma 1.6.apakšpunktā ietvertā mājas (istabas) dzīvnieka reģistrācijas pakalpojuma maksa tika samazināta no 7,11 līdz 3,50 EUR, tā dodot iespēju mājas (istabas) dzīvnieku īpašniekiem reģistrēt vairāk mājdzīvnieku. Tā kā palielinājās nevis mājas (istabas) dzīvnieku reģistrācijas apjoms, bet gan notikumu ziņojumu reģistrācijas apjoms, piemēram, dzīvnieku turēšanas vietas maiņa, īpašnieku pārreģistrācija, nāves, vakcinācijas u.c. notikumi (notikumi pašlaik tiek reģistrēti bez maksas), tika secināts, ka datubāzes uzturēšanas un attīstības nolūkā ir jāatgriežas pie sākotnējā viena dzīvnieka reģistrācijas izcenojuma, pārējās izmaiņas izdarot bez maksas. Šis pakalpojums jau ir pieejams elektroniski un pakāpeniski tiek uzlabotas iespējas dzīvnieku īpašniekiem pašiem reģistrēt notikumus.Noteikumu projekta 4.punkta 1.21. apakšpunktā ietverts jauns pakalpojuma veids – ievesto vaislas dzīvnieku un to vaislas materiāla datu reģistrēšana. Šī prasība izriet no Eiropas Parlamenta un Padomes 2016. gada 8.jūnija Regulas (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula 2016/1012), kas ir stājusies spēkā 2018. gada 1. novembrī. Lai ievestos vaislas dzīvniekus un to vaislas materiālu ierakstītu ciltsgrāmatā un atzītu tos vaislas izmantošanai, to izcelsmes datiem un ciltsvērtības datiem jābūt reģistrētiem datu centra uzturētā lauksaimniecības dzīvnieku ciltsdarba, snieguma pārbaudes un pārraudzības informācijas datubāzē. Šis pakalpojums nebūs pieejams elektroniski, jo informācija no iesniegtajiem dzīvnieku izcelsmes dokumentiem tiek pārbaudīta un ievadīta datubāzē. Dokumentu saņemšanai tiek izmantoti gan klātienes, gan neklātienes kanāli.Noteikumu Nr.880 pielikuma 2.1. apakšpunktā ir palielināts pakalpojuma izcenojums un pakalpojums nebūs pieejams elektroniski, jo dati reģistrā tiek atjaunoti, pamatojoties uz iesniegtajiem iesniegumiem. Iesniegumu iesniegšanai tiks izmantoti gan klātienes, gan neklātienes kanāli. Skatīt noteikumu projekta 5.punktu.Noteikumu Nr.880 pielikuma 2.2. apakšpunkts ir redakcionāli precizēts, paredzot datu vai dokumentu labošana reģistrā, bet nosakot izņēmumu, ja to dara dzīvnieka īpašnieks. Pašlaik elektroniskās ziņošanas sistēmā dzīvnieku īpašniekiem ir dota iespēja noteiktā periodā (trīs mēnešu laikā) pašiem labot datus bez maksas, tāpēc ir jāatceļ trīs mēnešu ierobežojums datu centra cenrādī. Ja informācija par datu un dokumentu labošanu tiek saņemta ar iesniegumu elektroniski vai papīra formā, šim pakalpojumam būtu jāpiemēro maksa. Tas rosinātu dzīvnieku īpašniekus pašus pārvaldīt informāciju datubāzē un izdarīt atbilstošus labojumus. Pakalpojums ir pieejams elektroniski, dokumentu, iesniegumu saņemšanai tiek izmantoti gan klātienes, gan neklātienes kanāli. Skatīt noteikumu projekta 5.punktu.Noteikumu projekta 6.punkta 5.6. apakšpunkts paredz jaunu pakalpojuma veidu – datu sagatavošana no datubāzes un nosūtīšana uz e-pastu vai kopēšana datu nesējos. Šis pakalpojums tiek izmantots, ja no datubāzes tiek pieprasīta nestandarta informācijas sagatavošana dažādos formātos, tostarp masīvos (ZIP faili utt.), kas prasa lielu laika patēriņu un darbu, tāpēc par šo pakalpojumu ir piemērojama samaksa. Informācija citām valsts iestādēm tiek nodrošināta datu apmaiņas veidā starp datubāzēm, turklāt ganāmpulku īpašnieki, personas, kurām ir piešķirta datu centra autorizētā pieeja datubāzei (klienti), pašas bez maksas var izdrukāt sev nepieciešamo informāciju no elektroniskās ziņošanas sistēmas. Jebkurai personai, kurai ir nepieciešama informācija no datu centra datubāzes reģistriem, ir iespēja saņemt arī atvērtos datus.Noteikumu projekta 1., 3., 4. un 5.punktā noteikts, ka pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu. Tajā noteikts, ka publiskas personas, kā arī privātpersonas, kas saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, netiek uzskatītas par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Datu centra valsts pārvaldes uzdevums izriet no Dzīvnieku audzēšanas un ciltsdarba likuma 5.panta pirmās daļas.Noteikumu projekta anotācijas 2. pielikums veidots atbilstoši Ministru kabineta 2011.gada 3.maija noteikumiem Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. Sagatavotais noteikumu projekts pilnībā atrisinās visas problēmas un nepilnības.Pēc noteikumu projekta spēkā stāšanās datu centrs aktualizēs pakalpojumu aprakstu valsts pārvaldes pakalpojumu portālā Latvija.lv.Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz:1) lauksaimniecības un akvakultūras dzīvnieku īpašniekiem un turētājiem. Datu centra elektroniskajā datubāzē 01.01.2020. bija reģistrēti 28 679 ganāmpulki, tāpēc dzīvnieku īpašnieku un turētāju skaits aptuveni atbilst minētajam skaitlim – 28 679;2) pakalpojumu sniedzējiem ciltsdarba jomā – personām, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju. Pēc datu centra informācijas, ir 15 897 šādu personu;3) mājas (istabas) dzīvnieku īpašniekiem; 4) 15 šķirnes lauksaimniecības dzīvnieku audzētāju organizācijām;5) komersantiem, kas ieved vaislas dzīvniekus un to vaislas materiālu. Pašlaik Pārtikas un veterinārajā dienesta reģistros ir reģistrēti astoņi spermas savākšanas un uzglabāšanas centri.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Regulējums nemaina maksas pakalpojuma saņemšanas administratīvo procedūru.Projekts ir vērsts uz pakalpojumu pieejamības paplašināšanu, nodrošina elastīgu klientu vēlmju īstenošanu, kā arī uzlabo sniegto pakalpojumu kvalitāti. |
| 3. | Administratīvo izmaksu monetārs novērtējums | Nav attiecināms. |
| 4.  | Atbilstības izmaksu monetārs novērtējums | Nav attiecināms. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads\* | Turpmākie trīs gadi (*euro*) |
| 2021.gads | 2022.gads | 2023.g. |
| saskaņā ar valsts budžetu2020. gadam | izmaiņas kārtējā gadā, salīdzinot ar valsts budžetu 2020. gadam  | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1050523 | 113501\* | 1050523 | 151318 | 1050523 | 151318 | 151318 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1050523 | 113501 | 1050523 | 151318 | 1050523 | 151318 | 151318 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1050523 | 113501 | 1050523 | 151318 | 1050523 | 151318 | 151318 |
| 2.1. valsts pamatbudžets | 1050523 | 113501 | 1050523 | 151318 | 1050523 | 151318 | 151318 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 6.1. Detalizēts ieņēmumu aprēķins:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p.k. | Pakalpojuma veids | Izce-nojums (*euro*) 2019.gadā | Jauns izce-nojums (*euro*) | Plāno-tais pakal-pojumu skaits 2020. gada 9 mēnešos gab. | Pašu ieņēmumu palielinājums 2020. gada, 9 mēnešos (*euro*)(6 = (4 –3) \* 5 | Plāno-tais pakal-pojumu skaits 2021.gadā gab. | Pašu ieņēmumu palielinājums 2021.gadā, (*euro*)(8 = (4 –3) \* 7 |
| 1 | 2 | 3 | 4 | 5 | 6 | 7 | 8 |
| 1.1. | liellopa pases sagatavošana un izsniegšana dzīvnieka eksportam normatīvajos aktos noteiktajā termiņā  | 0,70 | 1,50 | 60000 | 48013,00 | 80000 | 64000,00 |
| 1.3. | ierakstītas vēstules sagatavošanu un nosūtīšana: |
| 1.3.1. | līdz 10 liellopu pasēm vai viens zirga identifikācijas dokuments | 2,12 | 3,86 | 375 | 652,00 | 500 | 870,00 |
| 1.3.2. | no 11 līdz 50 liellopu pasēm vai 5 zirga identifikācijas dokumenti | 4,24 | 7,72 | 15 | 52,00 | 20 | 69,60 |
| 1.3.3. | sīkpakas noformēšana liellopu pasēm vai zirgu identifikācijas dokumentiem un to nosūtīšanai uz sūtījumu saņemšanas termināļiem vai pastu | 5,00 | 7,85 | 8 | 21,00 | 10 | 28,50 |
| 1.6. | mājas (istabas) dzīvnieka reģistrēšana | 3,50 | 7,00 | 15000 | 52500,00 | 20000 | 70000,00 |
| 1.21. | ievesto vaislas dzīvnieku un to vaislas materiāla datu reģistrēšana |  | 1,50 | 1500 | 2250,00 | 2000 | 3000,00 |
| 2.1. | dzīvnieka (liellopa, aitas, kazas, zirga) datu atjaunošana ganāmpulku vai dzīvnieku reģistrā | 14,23 | 20,00 | 98 | 563,00 | 130 | 750,10 |
| 5.6. | datu sagatavošana no datubāzes un nosūtīšana uz e-pastu vai kopēšana datu nesējos |  | 35,00 | 270 | 9450,00 | 360 | 12600,00 |
|  | KOPĀ palielinā-jums |  |  |  | 113501,19 |  | 151318,20 |

\* Izmaiņas ieņēmumos 2020.gadā aprēķinātas 151 318 EUR apmērā, bet, pieņemot, ka normatīvais akts stāsies spēkā ar 2020.gada 1.aprīli, kārtējā gadā ieņēmumi aprēķināti par 9 mēnešiem 113 501 EUR apmērā. 6.2. Detalizēts izdevumu aprēķins. Pašu ieņēmumu plānotais palielinājums tiks novirzīts datu centra kārtējo izdevumu segšanai – darbinieku atlīdzībai, komunālo izdevumu segšanai, datu centra informācijas sistēmas attīstībai un datubāzes uzturēšanai. Budžeta izdevumi 151 318 EUR, tajā skaitā:

|  |  |  |  |
| --- | --- | --- | --- |
| EKK | Izdevumu veidi | 2020.gada izmaiņas, EUR | 2021.g.un turpmāko gadu izmaiņas, EUR |
| 1000-4000;6000-7000 | Uzturēšanas izdevumi | 113 501 | 151 318 |
| 1000-2000 | Kārtējie izdevumi | 113 501 | 151 318 |
| 1000 | Atlīdzība | 38 194 | 50 926 |
| 2000 | Preces un pakalpojumi | 75 307 | 100 392 |

Izmaiņas budžeta izdevumos 2020.gadā tika aprēķinātas proporcionāli pilna gada (2021.gada) aprēķinam, pieņemot, ka normatīvais akts stāsies spēkā ar 2020.gada 1.aprīli.Detalizēts maksas pakalpojuma izcenojuma aprēķins ir sagatavots atsevišķi 1. un 2. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Ietekme uz valsts budžetu 113501 EURapmērā veidosies 2020.gadā un 151 318 EUR apmērā veidosies 2021. un turpmākos gados. Finansējums tiks plānots Zemkopības ministrijas valsts budžeta apakšprogrammā 21.02.00 “Sabiedriskā finansējuma administrēšana un valsts uzraudzība lauksaimniecībā”. Iegūtie finanšu līdzekļi par datu centra sniegtajiem maksas pakalpojumiem ir nepieciešami sniegto maksas pakalpojumu faktisko izmaksu segšanai. Tiks precizēti ieņēmumi no maksas pakalpojumiem un citi pašu ieņēmumi un attiecīgi izdevumi, un tie tiks iesniegti 2021.gada likumprojekta par valsts budžetu un vidēja termiņa budžeta ietvara likuma 2022., 2023. un 2024. gadam sagatavošanas procesā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | No 2020. gada 23. janvāra līdz 6. februārim projekts ievietots Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>, kur sabiedrības pārstāvji varēja sniegt viedokļus par projektu. Sabiedrības pārstāvji arī varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekts elektroniski (23.01.2020.) tika nosūtīts Lauksaimnieku organizāciju sadarbības padomei un Zemnieku saeimai. Noteikumu projekts elektroniski saskaņots ar Lauksaimnieku organizāciju sadarbības padomi un Zemnieku saeimu. Finanšu ministrija (05.03.2020.), Vides aizsardzības reģionālās attīstības ministrija (turpmāk – VARAM) (09.03.2020.) un Nodibinājums “dzivniekupolicija.lv” (09.03.2020.) elektroniski sniedza atzinumu. |
| 3. | Sabiedrības līdzdalības rezultāti | Par tīmekļvietnē www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto noteikumu projektu iebildumi vai priekšlikumi netika saņemti.No Lauksaimnieku organizāciju sadarbības padomes un Zemnieku saeimas par noteikumu projektu iebildumi vai priekšlikumi netika saņemti.Elektroniskās skaņošanas procesā (20.02.2020.–06.03.2020.) ir saņemts Nodibinājuma “dzivniekupolicija.lv” atzinums par noteikuma projektu. Nodibinājums “dzivniekupolicija.lv” (09.03.2020. atzinums) izteica iebildumu par noteikumu projekta 3.punktu, ar kuru paredzēts grozīt noteikumu Nr.880 pielikuma 1.6.apakšpunktu, un aicināja apsvērt priekšlikumus maksas noteikšanai par mājas (istabas) dzīvnieka pārreģistrāciju jaunam īpašniekam, šķirnes suņu audzētājiem par kucēnu izcelsmes sertifikāta izsniegšanu un par mājas (istabas) dzīvnieka audzētāja un šķirnes mājas (istabas) dzīvnieku audzētāju organizāciju reģistrāciju.Priekšlikumi nav ņemti vērā. Pirmkārt, ir palielinājušās pakalpojuma tiešās un netiešās izmaksas, kā arī papildus izanalizēta situācija laikā no 2016.gada, kad noteikumu Nr. 880 pielikuma 1.6.apakšpunktā ietvertā mājas (istabas) dzīvnieka reģistrācijas pakalpojuma maksa tika samazināta no 7,11 līdz 3,50 EUR, tā dodot iespēju mājas (istabas) dzīvnieku īpašniekiem reģistrēt vairāk mājdzīvnieku. Tā kā palielinājās nevis mājas (istabas) dzīvnieku reģistrācijas apjoms, bet gan notikumu ziņojumu reģistrācijas apjoms, piemēram, dzīvnieku turēšanas vietas maiņa, īpašnieku pārreģistrācija, nāves, vakcinācijas u.c. notikumi (notikumi pašlaik tiek reģistrēti bez maksas), tika secināts, ka datubāzes uzturēšanas un attīstības nolūkā ir jāatgriežas pie sākotnējā viena dzīvnieka reģistrācijas izcenojuma, pārējās izmaiņas izdarot bez maksas. Otrkārt, lai nodibinājuma “dzivniekupolicija.lv” priekšlikumā izteiktos maksas pakalpojumus iekļautu noteikumu projektā, šīs jaunās prasības vispirms jāiekļauj normatīvā aktā vai jāizdara grozījumi esošos normatīvajos aktos, Lauksaimniecības datu centru pilnvarojot šāda uzdevuma izpildei. Treškārt, pašlaik tiek pārskatīti Ministru kabineta 2019. gada 8. janvāra noteikumi Nr. 10 “Šķirnes mājas (istabas) dzīvnieku audzētāju organizācijas reģistrēšanas un atzīšanas kārtība, kā arī šķirnes mājas (istabas) dzīvnieku ciltsgrāmatas kārtošanas, ciltsrakstu izsniegšanas un audzēšanas programmas apstiprināšanas kārtība” un tajos plānots ietvert stingrākas kontroles prasības un precizēt ciltsgrāmatā un ciltsrakstos norādāmo informāciju, kā arī paredzēt papildu prasības šķirnes mājas (istabas) dzīvnieku audzētāju organizāciju reģistrēšanā un mājas (istabas) dzīvnieka audzētavu sarakstu uzturēšanā. Elektroniskās saskaņošanas procesā (23.03.2020.–30.03.2020.) no Nodibinājuma “dzivniekupolicija.lv” iebildumi par precizēto noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

 Zemkopības ministrs K. Gerhards

Lavrinoviča 67027528

Ineta.Lavrinovica@zm.gov.lv